Alphabeta

**Alphabeta** (, «А́льфа бе́та»), իսրայելական փոփ խումբ, որը Իզհար Կոենի հետ միասին 1978 թվականին հաղթել է Եվրատեսիլ երգի մրցույթում։

Խմբի անունը նշանակում է «Այբուբեն»։ Խմբի կազմում եղել են Ռեուվեն Էրեսը, Լիզա Գոլդ-Ռուբին, Նեչամա Շոթեն, Էթի Ցաբար և Յիցհակ Օկև։ Խմբից երկուսը Եմենի համայնքի անդամներ էին։ Մրցույթին արտիստները կատարել են «Ա-Բա-նի-բի» երգը։ Երգի անգլերեն տարբերակը Շվեյցարիայում զբաղեցրել է չորրորդ հորիզոնականը, իսկ շվեդական չարթերում՝ իններորդը։

## Իսրայելական երգի փառատոն 1978 թ
Alphabeta-ն ստեղծվել է հատուկ 1978 թվականի Իսրայելի երգի փառատոնի ժամանակ Իզհար Կոենին աջակցելու համար, որտեղ նրանց կատարած «Ա-Բա-նի-բի» երգը գրավել է առաջին հորիզոնականը։ Այդ տարիներին փառատոնը ճանաչվել է որպես Եվրատեսիլի ազգային ընտրանի, և մինչև փառատոնի չեղարկումը (1981) անցկացվել է հունվարից մինչև մարտ ամիսներին։ Նրանց մրցակիցները ևս 12 կատարողներ էին։ Երգերի մեծ մասը գրվել է բալլադների կամ փոփ ռոքի ժանրում, Alphabeta-ն արագացրել է տեմպը՝ դիսկոտեկ ոճի պարերով, որն այդ ժամանակ իր զարգացման գագաթնակետին էր։

Այնուամենայնիվ, Ցվիկա Պիկը դարձել է Իսրայելի «Տարվա երգչուհի» եբրայերեն իսրայելական երգերի ամենամյա վարկանիշում, և նրա հեղինակած «Սոբրան թիշրեյ» երգը (, «Неэса́ф тишре́й») գերազանցել է Եվրատեսիլը հաղթած ««Ա-Բա-նի-բի» երգը։

### Alphabeta խմբի ստեղծում
Էթի Ցաբարը սկսել է ծառայել Իսրայելի պաշտպանության բանակում, երբ Իզհար Կոենը պատրաստվում էր զորացրվել, բայց նրանք երկուսն էլ երգել են զինվորական անսամբլում, որը Հորդանանի հովտում ելույթ է ունեցել իսրայելցի զինվորների համար։ 1978 թվականին, երբ երկուսն էլ արդեն զորացրված էին, Իզհար Քոհենը հրավիրել է Էթի Ցաբարիներգին Եվրատեսիլ երգի մրցույթի ընտրանիում երգը կատարելու։ Խմբի մյուս անդամներին ընտրել են պրոդյուսերները։

Alphabeta խմբի յուրաքանչյուր անդամի հետ կնքվել է պայմանագիր՝ առանց որևէ ֆինանսական փոխհատուցման, բայց Եվրատեսիլում հաղթելու դեպքում Եվրոպայում ելույթներից գումար ստանալու հեռանկարով։

Արհեստականորեն ստեղծված խմբի անդամները հետագայում առանձին մասնակցել են հետագա Եվրատեսիլի մրցույթներին՝ որպես բեք վոկալիստներ։ Շոու բիզնեսում շարունակել է աշխատել միայն Ռեուվեն Էրեսը։

## Եվրատեսիլ
Alphabeta-ն եղել է առաջին խումբը, որը պարել է Եվրատեսիլում։

Իզհար Կոենի և Alphabeta խմբի ելույթը Եվրատեսիլ 1978-ում, Իսրայելին առաջին հաղթանակն է բերել այս մրցույթում։ Իսրայելը քվեարկության ժամանակ հինգ անընդմեջ առավելագույն՝ 12 միավոր է ստացել, ինչը Եվրատեսիլի ռեկորդ է համարվում։ Երգի ընդհանուր գնահատականը կազմել է 157 միավոր։ Այս հաղթանակը Իսրայելին իրավունք է տվել 1979 թվականի մրցույթն անցկացնել Երուսաղեմում։

Երբ պարզ է դարձել, որ մրցույթում հաղթելու է Իսրայելը, Հորդանանը դադարեցրել է ուղիղ հեռարձակումը տեխնիկական խնդիրների պատրվակով, իսկ մեկ օր անց հաղթող է հայտարարել երկրորդ տեղը զբաղեցրած Բելգիայի մասնակցին.

«Եվրատեսիլ»-ում հաղթելուց հետո Alphabeta խումբը մենակատար Իզհար Կոենի հետ մեկ տարի շրջագայել է եվրոպական տարբեր երկրներում և հայտնվել Գերմանիայի հեռուստաալիքներում, որտեղ նրանք հնարավորություն են ունեցել ելույթ ունենալ այն ժամանակվա լեգենդար ABBA խմբի հետ։

## Եվրատեսիլից հետո
Պրոդյուսերները փորձել են խմբի ելույթը շարունակել Իզհար Կոենի հետ, սակայն խմբում փոփոխություններ են կատարվել։ Լիզա Գոլդ-Ռուբինը վերադարձել է ԱՄՆ, և նրան փոխարինել է Քերոլայն Լանգֆորդը։ Իզհար Կոենի մենակատար կարիերան Եվրոպայում շարունակելու որոշումից հետո խումբը ցրվել է։ Էթի Ցաբարը, փոխել է իր անունը Էստի Ցաբար,և ԱՄՆ-ում դարձել է օպերային երգչուհի։

## Ծանոթագրություններ

Կատեգորիա:Եվրատեսիլ 1978 երգի մրցույթ
Կատեգորիա:Եվրատեսիլ երգի մրցույթի հաղթողներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Իսրայելցի երաժիշտներ
Կատեգորիա:Փոփ երաժշտական խմբեր